**ОБЩИНСКА ИЗБИРАТЕЛНА КОМИСИЯ СТРАЛДЖА**

**ПРОТОКОЛ**

**№ 48**

На 07 октомври 2016 г. в 15.00 часа се проведе заседание на Общинската избирателна комисия Стралджа при следния

ДНЕВЕН РЕД

1.Проект на решение относно предсрочно прекратяване пълномощията на общински съветник в ОС гр. Стралджа и обявяване за избран на следващият общински съветник в ОС гр. Стралджа от МК „Промяна”

 *Докладчик А. Канева*

2.Разни

ПРИСЪСТВАХА: 6 членове - Ани Канева, Янулка Иванова, Велина Хайдутова-Пенева, Донка Иванова, Гергана Кавалджиева и Валентин Иванов.

ОТСЪСТВАЩИ : Нели Радкова, Нели Стоянова, Галина Чапърова, Снежана Енчева, Елена Чакърова

Заседанието бе открито в 15.00 ч. и председателствано от г-жа Ани Канева – председател на комисията.

Председателят АНИ КАНЕВА: Уважаеми колеги, в залата присъстват 6 члена на комисията, имаме необходимия кворум за провеждане на днешното заседание.

Предлагам колегата, Валентин Иванов за преброител при поименното гласуване.

За протоколист на днешното заседание предлагам колегата Янулка Иванова .

Който е съгласен с така направеното предложение моля да гласува.

Гласували „ За” – 6 членове -Ани Канева, Янулка Иванова, Велина Хайдутова-Пенева, Донка Иванова, Гергана Кавалджиева и Валентин Иванов.

„Против”: няма

Председателят АНИ КАНЕВА: Колеги предлагам заседанието да протече със следния дневен ред:

1. Проект на решение относно предсрочно прекратяване пълномощията на общински съветник в ОС гр. Стралджа и обявяване за избран на следващият общински съветник в ОС гр. Стралджа от МК „Промяна”

2.Разни

Който е съгласен с така предложения дневен ред, моля да гласува.

Гласували „ За” – 6 членове - Ани Канева, Янулка Иванова, Велина Хайдутова-Пенева, Донка Иванова, Гергана Кавалджиева и Валентин Иванов.

„Против”: няма

Дневният ред се приема.

*По точка 1 от дневния ред :*

Председателят АНИ КАНЕВА: Колеги, вчера с колегите Я.Иванова и Г.Кавалджиева отворихме архива на комисията и извършихме съответните справки, които коментирахме на заседанието ни на 05.10.16г. Проверихме всички необходими документи във връзка с постъпилото писмо, налагащо предсрочно прекратяване на пълномощията на общински съветник и изготвихме следния проект на решение:

ОТНОСНО: Предсрочно прекратяване пълномощията на общински съветник в ОС гр. Стралджа и обявяване за избран на следващият общински съветник в ОС гр. Стралджа от МК „Промяна”.

В Общинска избирателна комисия Стралджа е постъпило писмо с вх.№188/04.10.2016г. от Общинска администрация-Стралджа, с което уведомяват ОИК, че са налице обстоятелства за прекратяване пълномощията на общински съветник от ОС-Стралджа на основание чл. 30, ал.4, т.4 от ЗМСМА – избирането му като заместник кмет на Община Стралджа. Към заявлението е приложен и документ, установяващ обстоятелството, че обявеният за избран с Решение №132-МИ/26.10.2015г. на ОИК Стралджа за общински съветник от МК „Промяна” Гроздан Иванов Иванов, считано от **03.10.2016г**. заема длъжността заместник кмет на Община Стралджа.

Общинска избирателна комисия в Община Ямбол констатира, че са налице законовите предпоставки на чл.30, ал.4, т.4 от ЗМСМА, за предсрочно прекратяване на пълномощията на общинският съветник Гроздан Иванов Иванов. На основание чл.30, ал.7 от ЗМСМА, ОИК Стралджа със същото Решение, с което се прекратяват пълномощията на общинския съветник, следва да определи като общински съветник следващият в листата на МК „Промяна”. От извършената проверка в Справката за класиране според преференциите от 26.10.2015г. на „Информационно обслужване“  АД, в призведените на 25 октомври 2015г. избори за общински съветници и кмет в Община Стралджа се установи, че не са налице обстоятелствата по чл.458, ал.5 от ИК. Предвид разпоредбата на  чл.454, ал.6 от ИК, следващият в листата на МК „Промяна” кандидат е ЙОВЧО ХРИСТОВ ЙОВЧЕВ.

Предвид изложеното и на основание чл. 87, ал. 1, т. 1, във връзка с чл.458, ал.1 от ИК и чл.30, ал.4, т.4 и ал.7 от ЗМСМА Общинска избирателна комисия -Стралджа

**Р Е Ш И:**

1.Прекратява пълномощията  като общински съветник в ОС – гр.Стралджа на **ГРОЗДАН ИВАНОВ ИВАНОВ** с ЕГН……………… и анулира издаденото му Удостоверение **№ 6/29.10.2015г.**

2.Обявява за избран за общински съветник в ОС – Стралджа, от листата на МК „Промяна”  **ЙОВЧО ХРИСТОВ ЙОВЧЕВ с ЕГН ………………...**

          3.Издава удостоверение на ЙОВЧО ХРИСТОВ ЙОВЧЕВ за  общински съветник в ОС- гр. Стралджа.

          4.Решението подлежи на обжалване по реда на чл.459 от Изборния кодекс в 7 /седем/ дневен срок пред Административен съд гр. Ямбол.

          5. В изпълнение на чл.30, ал.8 от ЗМСМА препис от настоящото Решение следва да бъде изпратено на Председателя на Общински съвет - гр.Стралджа в тридневен срок от влизането му в сила.

Колеги, има ли възражения, допълнения или забележки по проекта на решение. Не се правят. Който е съгласен с така предложения проект, моля да гласува.

Гласували „ За” – 6 членове - Ани Канева, Янулка Иванова, Велина Хайдутова-Пенева, Донка Иванова, Гергана Кавалджиева и Валентин Иванов.

„Против”: няма

Председателят АНИ КАНЕВА: Решението се приема под №182-МИ/07.10.16г.

*По точка 2 от дневния ред* : Разни

Председателят АНИ КАНЕВА: Колеги, съгласно ЗМСМА, в 3-дневен срок от влизане в сила на решението, следва да го сведем до знанието на председателя на ОС-Стралджа. В изпълнение на това ни задължение, при обявено решение днес, то влиза в сила на 10.10., което значи, че в срок до 13.10. трябва да изпратим придружително писмо с копие на решението на председателя на ОС.

Поради изчерпване на дневния ред, закривам днешното заседание.

Заседанието на ОИК-Стралджа приключи в 15.30ч.

Председател:

 Ани Канева

Секретар:

 Гергана Кавалджиева